
Rádiófrekvenciás problémák vizsgálata végeselem-módszer segítségével

Diákköri értekezésem témája a különböző egyszerűbb geometriájú rádiófrekvenciás problémák vizsgálata végeselem-módszer segítségével. Munkám során levezettem a rádiófrekvenciás feladatokra érvényes formalizmusokat idő- és frekvenciatartományban egyaránt. Ezen formalizmusokat Matlab környezetben implementáltam egy- és kétdimenziós feladatok megoldására. Időtartománybeli feladatoknál problémát jelent, hogy a megoldandó differenciálegyenlet-rendszer másodrendű és inhomogén. Ennek megoldása az úgynevezett Newmark-béta  eljárás segítségével történt. A vizsgált feladatokat úgy választottam meg, hogy az eredmények jóságának megállapítására, s a szimulációs környezet validálására lehetőség legyen analitikus módszerek segítségével. A megoldott feladatok csomóponti formafüggvények segítségével lettek megvalósítva. Az eredmények alapján megállapítható, hogy a megvalósított környezet működőképes, az általa szolgáltatott eredmények megfelelnek a valóságnak.



